CELEX: 32016D2366
Language: da
Date: 2016-12-19 00:00:00
Title: Kommissionens gennemførelsesafgørelse (EU, Euratom) 2016/2366 af 19. december 2016 om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter i henhold til Rådets forordning (EU, Euratom) nr. 609/2014

22.12.2016   
            
            
               DA
            
            
               Den Europæiske Unions Tidende
            
            
               L 350/30
            
         KOMMISSIONENS GENNEMFØRELSESAFGØRELSE (EU, Euratom) 2016/2366
   af 19. december 2016
   om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter i henhold til Rådets forordning (EU, Euratom) nr. 609/2014
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (1), særlig artikel 6, stk. 4, og artikel 13, stk. 3,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I Kommissionens beslutning 97/245/EF, Euratom (2) fastsættes de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for egne indtægter.
            
         
               (2)
            
            
               Beslutning 97/245/EF, Euratom har sit eneste retsgrundlag i Rådets forordning (EF, Euratom) nr. 1150/2000 (3). Efter ikrafttrædelsen af Rådets afgørelse 2014/335/EU, Euratom (4) er medlemsstaternes meddelelse af visse oplysninger til Kommissionen reguleret af to rådsforordninger: forordning (EU, Euratom) nr. 608/2014 (5) og forordning (EU, Euratom) nr. 609/2014. Det er derfor hensigtsmæssigt, at Kommissionen vedtager en særskilt gennemførelsesafgørelse for hver af disse forordninger. Bestemmelserne om formularer og modeller til indberetning af svig og uregelmæssigheder med virkning for fordringer på traditionelle egne indtægter og om kontrol af traditionelle egne indtægter, der er fastsat i beslutning 97/245/EF, Euratom, er medtaget i Kommissionens gennemførelsesafgørelse (EU, Euratom) 2016/2365 (6). Bestemmelserne om modeller for regnskabsopgørelser for fordringer på egne indtægter og en formular til indberetning af uinddrivelige fordringer svarende til fordringer på egne indtægter, der er fastsat i beslutning 97/245/EF, Euratom, bør medtages i denne afgørelse.
            
         
               (3)
            
            
               Der bør fastlægges modeller for den månedlige indberetning af opgørelser over A-regnskabet og B-regnskabet, således at de kan indberettes på en struktureret måde.
            
         
               (4)
            
            
               I modellerne for regnskabsopgørelser for fordringer på egne indtægter bør der tages hensyn til den justering af procentsatsen for opkrævningsomkostninger, som medlemsstaterne som fastsat i afgørelse 2014/335/EU, Euratom skal tilbageholde ved opkrævningen af de traditionelle egne indtægter.
            
         
               (5)
            
            
               Ifølge beslutning 97/245/EF, Euratom skal medlemsstaterne informere Kommissionen om, hvilke myndigheder eller organer der er ansvarlige for indberetningen. Det er nødvendigt at fastsætte, at medlemsstaterne også underretter Kommissionen om eventuelle ændringer i disse oplysninger.
            
         
               (6)
            
            
               Af hensyn til klarheden og retssikkerheden bør beslutning 97/245/EF, Euratom ophæves.
            
         
               (7)
            
            
               For at sikre, at medlemsstaterne snarest muligt anvender de ændrede formularer, navnlig for så vidt angår den ændrede tilbageholdelsessats, bør denne afgørelse træde i kraft og finde anvendelse fra datoen for dens offentliggørelse.
            
         
               (8)
            
            
               Af overensstemmelseshensyn bør nærværende afgørelse og gennemførelsesafgørelse (EU, Euratom) 2016/2365 finde anvendelse fra samme dato —
            
         VEDTAGET DENNE AFGØRELSE:
   Artikel 1
   Medlemsstaterne anvender modellerne i bilag I, II, III og IV til denne afgørelse til udarbejdelse af regnskabsopgørelser for fordringer på egne indtægter, der er nævnt i artikel 6, stk. 4, i forordning (EU, Euratom) nr. 609/2014.
   Artikel 2
   Medlemsstaterne anvender formularen i bilag V til denne afgørelse til indberetning af uinddrivelige fordringer svarende til fordringer på egne indtægter, der er nævnt i artikel 13, stk. 3, i forordning (EU, Euratom) nr. 609/2014. De fremsender disse indberetninger via det elektroniske forvaltnings- og informationssystem.
   Artikel 3
   Medlemsstaterne informerer Kommissionen om, hvilke myndigheder eller organer der er ansvarlige for udarbejdelse og indsendelse af de opgørelser, der er nævnt i artikel 1, og de indberetninger, der er nævnt i artikel 2. Medlemsstaterne underretter også Kommissionen om eventuelle ændringer i oplysningerne om myndighederne eller organerne.
   Artikel 4
   Beslutning 97/245/EF, Euratom ophæves.
   Artikel 5
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 19. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 168 af 7.6.2014, s. 39.
   
      (2)  Kommissionens beslutning 97/245/EF, Euratom af 20. marts 1997 om de nærmere retningslinjer for medlemsstaternes meddelelse af visse oplysninger til Kommissionen inden for rammerne af ordningen for Fællesskabernes egne indtægter (EFT L 97 af 12.4.1997, s. 12).
   
      (3)  Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2007/436/EF, Euratom om ordningen for Fællesskabernes egne indtægter (EFT L 130 af 31.5.2000, s. 1).
   
      (4)  Rådets afgørelse 2014/335/EU, Euratom af 26. maj 2014 om ordningen for Den Europæiske Unions egne indtægter (EUT L 168 af 7.6.2014, s. 105).
   
      (5)  Rådets forordning (EU, Euratom) nr. 608/2014 af 26. maj 2014 om fastsættelse af gennemførelsesforanstaltninger til ordningen for Den Europæiske Unions egne indtægter (EUT L 168 af 7.6.2014, s. 29).
   
      (6)  Kommissionens gennemførelsesafgørelse (EU, Euratom) 2016/2365 af 19. december 2016 om formularer til indberetning af svig og uregelmæssigheder med virkning for fordringer på traditionelle egne indtægter og til kontrol af traditionelle egne indtægter i henhold til Rådets forordning (EU, Euratom) nr. 608/2014 (se side 24 i denne EUT).
   
      BILAG I
      
   
      BILAG II
      
   
      BILAG III
      
   
      BILAG IV
      
   
      BILAG V